**Υπουργείο Πολιτισμού και Αθλητισμού**

**Εφορεία Αρχαιοτήτων Βοιωτίας**

**12 Οκτωβρίου 2018**

**Αναδημιουργία Αρχαίας Τέχνης**

**Αρχαιολογικό Μουσείο Θηβών**

**ΔΕΛΤΙΟ ΤΥΠΟΥ**

Η Εφορεία Αρχαιοτήτων Βοιωτίας και το Τμήμα Συντήρησης Αρχαιοτήτων & Έργων Τέχνης του Αρχαιολογικού Μουσείου Θήβας, στο πλαίσιο των δράσεων για το Ευρωπαϊκό Έτος Πολιτιστικής Κληρονομιάς 2018 συμμετέχει στον εορτασμό της Ευρωπαϊκής Ημέρας Συντήρησης με το εκπαιδευτικό πρόγραμμα **« Αναδημιουργία Αρχαίας Τέχνης »**.

Στόχος του προγράμματος είναι η γνωριμία με το επάγγελμα του συντηρητή και η συνεισφορά του στη διαφύλαξη της πολιτιστικής κληρονομιάς, σε συνδυασμό με δράση δημιουργίας αντιγράφων μουσειακών αντικειμένων.

Η διεξαγωγή του προγράμματος θα πραγματοποιηθεί την **Παρασκευή 12 Οκτωβρίου 2018 και ώρα 10 – 12 πμ,** στο χώρο εκπαιδευτικών προγραμμάτων του Αρχαιολογικού Μουσείου Θήβας.

Απευθύνεται σε μαθητές Γυμνασίου (μέγιστος αριθμός παιδιών: 20 άτομα).

Για τη δράση είναι απαραίτητη η δήλωση συμμετοχής 8-10 Οκτωβρίου στο τηλέφωνο 22620 23559 (Π. Βεργιώτη, Ι. Μωραΐτου).

Εφορεία Αρχαιοτήτων Βοιωτίας, Τ/ 22620 23559